02.08.2017
Нанҳәамза 2 рзы Аҧсны Аҳәынҭқарра Ахада Рауль Ҳаџьымба Аҧсны Жәлар Рпартиа ахантәаҩы Иақәыҧ Лакоба имшира идиныҳәалеит.
Ҳаҭыр зқәу Иақәыҧ Уасил-иҧа!
Гәык-ҧсык ала ишәыдысныҳәалоит шәымшира! Шәара ҳтәылаҿы, иара убас уи анҭыҵгьы иеицырдыруа политикатә усзуҩуп, амилаҭтә-хақәиҭратә қәҧара шәаветерануп. Акыр шықәса инеиҧынкыланы напхгара ашәҭоит Аҧсны Жәлар Рпартиа. Ишәылшахьоу рацәоуп иуристк, зинхьчаҩык иаҳасабала. Еснагь актуалра рыҵоуп шәпублицистикатә ҩымҭақәа рҿы ишьҭышәхуа азҵаарақәа. Шәылаҧш ҷыда ахуп аполитикатә репрессиақәа рҭоурых.
Ишәзеиҕьасшьоит агәамч ҕәҕәа, аманшәалара, аихьӡара ҿыцқәа!